ทิวนครฟอเรสต์ซิตีจากทางหลวง ทางขวาเห็นอาคารคาร์เนเลียนทาวเวอร์ (Carnelian Tower) ซึ่งเป็นจุดหมายตาหนึ่งของเมือง
**ฟอเรสต์ซิตี** (อังกฤษ: Forest City) เป็นโครงการพัฒนาที่อยู่อาศัยแบบผสมผสานและเมืองเอกชน ตั้งอยู่ในอิสกันดาร์ ปูเตอรี รัฐยะโฮร์ ประเทศมาเลเซีย บนพื้นที่ 1,370 เฮกเตอร์ โครงการนี้เปิดตัวครั้งแรกในปี 2006 ในฐานะโครงการระยะเวลายี่สิบปี และเสนอครั้งแรกที่เบลต์แอนด์โร้ดอินนิชิเอทีฟของประเทศจีน

โครงการได้รับการอนุมัติโดยนายกรัฐมนตรีมาเลเซีย นาจิบ ราซัก ในปี 2016 ภายใต้การอนุมัติของสุลต่านแห่งยะโฮร์ อิบราฮิม อิสมาอิล ฟอเรสต์ซิตีเป็นโครงการร่วมทุนระหว่าง *Esplanade Danga 88* บริษัทสาขาของบริษัท *Kumpulan Prasarana Rakyat Johor* (KPRJ) ซึ่งอยู่ภายใต้รัฐ ร่วมกัย คันทรีการ์เดนโฮลดิง (CGPV) โดยที่ CGPV ถือหุ้น 60% ส่วน KPRJ ถือหุ้นที่เหลือ 40 % ฟอเรสต์ซิตีอยู่ภายใต้การดูแลโดยสภานครอิสกันดาร์ปูเตอรี และ องค์การพัฒนาท้องถิ่นภูมิภาคอิสกันดาร์

โครงการฟอเรสต์ซิตีเป็นโครงการที่เป็นที่ครหาอย่างมากในสังคม เป้าหมายหลักของโครงการหลัก ๆ แล้วไม่ใช่ชาวมาเลเซีย แต่กลับเป็นชนชั้นกลางตอนบนจากจีนที่กำลังมองหาการกระจายความมั่งคั่งไว้ในต่างแดน ผ่านการเสนอขายอสังหาริมทรัพย์ริมทะเลที่ราคาค่อนข้างถูกเมื่อเทียบกับเมืองชายฝั่งในจีนอย่างเซี่ยงไฮ้ อย่างไรก็ตาม ยอดขายจากจีนได้ชะงักลงหลังสี จิ้นผิง ผู้นำสูงสุดของจีนประกาศใช้นโยบายควบคุมเงินตรา ซึ่งมีกำหนดยอดใช้จ่ายนอกประเทศจีนของพลเมืองจีนอยู่ที่ไม่เกิน 50,000 ดอลล่าร์สหรัฐ ยอดขายที่ตกต่ำถูกทำให้แย่ลงอีกด้วยวิกฤตการเมืองในประเทศมาเลเซียและการระบาดของโรคโควิด-19 จนทำให้โครงการมีผู้บรรยายไว้ว่าเป็น "เมืองร้าง" ในปี 2022 โครงการนี้ยังสร้างบนที่ดินถมขึ้นมาใหม่ ยังถูกวิจารณ์อย่างหนักว่าทำให้เกิดการทำลายถิ่นที่อยู่ของสัตว์และพืชในพื้นที่

ถึงแม้จะทำการตลาดไว้เป็น "นครนอกชายฝั่ง ที่ก่อมลภาวะต่ำ อนุรักษ์ผืนดิน ตอบสนองต่อระบบนิเวศ ใช้พลังงานอย่างมีประสิทธิภาพ" ("*an energy-efficient, ecologically sensitive, land-conserving, low-polluting offshore city*") แต่โครงการนี้กลับสร้างผลกระทบเชิงลบต่อสิ่งแวดล้อมอย่างหนัก โดยเฉพาะการถมที่ดินขึ้นมาบนพื้นที่ชุ่มน้ำชายฝั่งซึ่งมีความไวมากในเชิงระบบนิเวศ (ecologically sensitive coastal wetlands) โครงการนี้จึงสร้างความเสียหายที่มิอาจกู้คืนได้ให้แก่ระบบนิเวศในบริเวณนั้น

ข้อมูลจากเดือนมิถุนายน 2023 มีบริการความบันเทิงที่ก่อสร้างแล้วเสร็จได้แก่ โรงแรมฟอเรสต์ซิตีมารีน่า (*Forest City Marina Hotel*), โรงแรมกอล์ฟฟอเรสต์ซิตี (*Forest City Golf Hotel*), สนามกอล์ฟเลกาซี แจ็ก นิกกลาวส์ (*Jack Nicklaus Legacy Course*) เปิดให้บริการในปี 2018 บนพื้นที่ 7,386 หลา เป็นสนามกอล์ฟ พาร์-72 ที่กินพื้นที่ผ่าป่าชายเลน ผลงานออกแบบโดยแจ็ก นิกกลาวส์ (Jack Nicklaus) และบุตร แจ็ก นิกกลาวส์ ที่สอง (Jack Nicklaus II), สนามกอล์ฟคลาสสิก เลียง กัว คุน (*Liang Guo Kun Classic Course*) เปิดให้บริการในปี 2019 ผลงานออกแบบโดย เลียง กัว คุน (Liang Guo Kun)

อ้างอิง
-------

1. ↑  Bloomberg News (23 June 2017). "The $100 Billion City Next to Singapore Has a Big China Problem". *Bloomberg*. เก็บจากแหล่งเดิมเมื่อ 2020-10-26. สืบค้นเมื่อ 2020-06-12.
2. ↑  "Malaysia's Forest City to hand over more than 20,000 residential units this year as it unveils new golf course". South China Morning Post. 9 Sep 2019. เก็บจากแหล่งเดิมเมื่อ 9 June 2020. สืบค้นเมื่อ 9 June 2020.
3. ↑  "Forest City, Country Garden Pacificview". 13 April 2017. เก็บจากแหล่งเดิมเมื่อ 9 June 2020. สืบค้นเมื่อ 9 June 2020.
4. 1 2  Saha, Sagatom (21 November 2019). "Chinese Companies Are Worse at Business Than You Think". *Foreign Policy*. เก็บจากแหล่งเดิมเมื่อ 12 June 2020. สืบค้นเมื่อ 12 June 2020.
5. 1 2
6. ↑  Ryan, Ong (14 April 2017). "The Forest City debacle: 4 lessons to learn buying overseas property". *99.co*. เก็บจากแหล่งเดิมเมื่อ 12 April 2021. สืบค้นเมื่อ 28 February 2021.
7. ↑  Descalsota, Marielle. "Malaysia's $100 billion luxury estate was supposed to be a 'living paradise.' Instead, 6 years into development, it's a ghost town full of empty skyscrapers and deserted roads — take a look". *Insider*. เก็บจากแหล่งเดิมเมื่อ 7 July 2022. สืบค้นเมื่อ 6 July 2022.
8. ↑  Mohamad Sani, Ahmad Sadiq (16 May 2022). "The ghost town of Forest City". *MalaysiaNow* (ภาษาอังกฤษ). เก็บจากแหล่งเดิมเมื่อ 25 June 2022. สืบค้นเมื่อ 6 July 2022.
9. ↑  Shaw, Albert; Ourbis, Sylvian. "Malaysia's Forest City and the Damage Done". *thediplomat.com*. เก็บจากแหล่งเดิมเมื่อ 15 June 2022. สืบค้นเมื่อ 6 July 2022.
10. ↑  Adis, Khalil. "Study: Forest City project has done more harm than good". *www.khaliladis.com* (ภาษาอังกฤษ). เก็บจากแหล่งเดิมเมื่อ 2021-01-18. สืบค้นเมื่อ 2021-02-28.
11. ↑  "Forest City maintain quality of courses". *The Star* (ภาษาอังกฤษ). สืบค้นเมื่อ 2023-06-26.
12. ↑  "More to beauty of Legacy Course than meets the eye". *www.thesundaily.my* (ภาษาอังกฤษ). สืบค้นเมื่อ 2023-06-26.
13. ↑  "Forest City Golf Resort - LGK Classic Course". *planetgolf.com*. สืบค้นเมื่อ 2023-06-26.